CELEX: 32013D0225
Language: lt
Date: 1368748800000
Title: 2013/225/ES: 2013 m. gegužės 17 d. Komisijos įgyvendinimo sprendimas, kuriuo iš dalies keičiamos Įgyvendinimo sprendimo 2012/362/ES dėl tam tikroms valstybėms narėms skiriamos Sąjungos finansinės paramos savanoriškiems bičių šeimų nykimo priežiūros tyrimams atlikti nuostatos dėl tų valstybių narių tyrimų programų vykdymo laikotarpio pratęsimo (pranešta dokumentu Nr. C(2013) 2785)

22.5.2013   
            
            
               LT
            
            
               Europos Sąjungos oficialusis leidinys
            
            
               L 135/22
            
         KOMISIJOS ĮGYVENDINIMO SPRENDIMAS
   2013 m. gegužės 17 d.
   kuriuo iš dalies keičiamos Įgyvendinimo sprendimo 2012/362/ES dėl tam tikroms valstybėms narėms skiriamos Sąjungos finansinės paramos savanoriškiems bičių šeimų nykimo priežiūros tyrimams atlikti nuostatos dėl tų valstybių narių tyrimų programų vykdymo laikotarpio pratęsimo
   (pranešta dokumentu Nr. C(2013) 2785)
   (Tekstas autentiškas tik anglų, danų, estų, graikų, italų, ispanų, latvių, lenkų, lietuvių, olandų, portugalų, prancūzų, slovakų, suomių, švedų, vengrų, vokiečių kalbomis)
   (2013/225/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. gegužės 25 d. Tarybos sprendimą 2009/470/EB dėl išlaidų veterinarijos srityje (1), ypač į jo 23 straipsnį,
   kadangi:
   
               (1)
            
            
               Komisijos įgyvendinimo sprendime 2012/362/ES (2) nustatyta, kad Sąjunga suteikia finansinę paramą Belgijai, Danijai, Vokietijai, Estijai, Graikijai, Ispanijai, Prancūzijai, Italijai, Latvijai, Lietuvai, Vengrijai, Lenkijai, Portugalijai, Slovakijai, Suomijai, Švedijai ir Jungtinei Karalystei bičių šeimų nykimo priežiūros tyrimų programoms vykdyti 2012 m. balandžio 1 d.–2013 m. birželio 30 d. laikotarpiu;
            
         
               (2)
            
            
               Europos Sąjungos bičių sveikatos etaloninės laboratorijos gairėse dėl bandomojo bičių šeimų nykimo priežiūros projekto (3) valstybėms narėms pateikiamos bičių šeimų nykimo priežiūros tyrimų programų vykdymo gairės. Gairėse nustatyta, kad atrinktuose bitynuose atliekami trys patikrinimai ir kad paskutinis tikrinimas atliekamas per medunešį, kad būtų galima objektyviai įvertinti išmirusių arba nusilpusių šeimų skaičių. Tikrinimo laikotarpį turėtų pasirinkti valstybė narė, atsižvelgdama į jai būdingas klimato sąlygas;
            
         
               (3)
            
            
               tam tikros valstybės narės paprašė Įgyvendinimo sprendime 2012/362/ES nustatytą bičių šeimų nykimo priežiūros tyrimų programų vykdymo laikotarpį (iki 2013 m. birželio 30 d.) pratęsti, nes dėl tų valstybių narių geografinės padėties ir sezoninių sąlygų iki tos datos būtų neįmanoma užbaigti programų;
            
         
               (4)
            
            
               siekiant visoms bičių šeimų nykimo priežiūros tyrimų programose dalyvaujančioms valstybėms narėms sudaryti sąlygas trečiąjį tikrinimų ciklą užbaigti vasarą, būtina pakeisti Įgyvendinimo sprendime 2012/362/ES nustatytą galutinę datą iš 2013 m. birželio 30 d. į 2013 m. rugsėjo 30 d.;
            
         
               (5)
            
            
               todėl Įgyvendinimo sprendimas 2012/362/ES turėtų būti atitinkamai iš dalies pakeistas;
            
         
               (6)
            
            
               šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Įgyvendinimo sprendimo 2012/362/ES 1 straipsnio 2 dalies a punkte data „2013 m. birželio 30 d.“ pakeičiama data „2013 m. rugsėjo 30 d.“
   2 straipsnis
   Šis sprendimas skirtas Belgijos Karalystei, Danijos Karalystei, Vokietijos Federacinei Respublikai, Estijos Respublikai, Graikijos Respublikai, Ispanijos Karalystei, Prancūzijos Respublikai, Italijos Respublikai, Latvijos Respublikai, Lietuvos Respublikai, Vengrijai, Lenkijos Respublikai, Portugalijos Respublikai, Slovakijos Respublikai, Suomijos Respublikai, Švedijos Karalystei ir Jungtinei Didžiosios Britanijos ir Šiaurės Airijos Karalystei.
   
      Priimta Briuselyje 2013 m. gegužės 17 d.
      
         
            Komisijos vardu
         
         Tonio BORG
         
            Komisijos narys
         
      
   
   
      (1)  OL L 155, 2009 6 18, p. 30.
   
      (2)  OL L 176, 2012 7 6, p. 65.
   
      (3)  http://ec.europa.eu/food/animal/liveanimals/bees/docs/annex_i_pilot_project_en.pdf